
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/ 475/10.09.2010 


AVIZ

asupra propunerii legislative pentru completarea Ordonanţei de urgenţă a Guvernului nr. 19  din 17/03/2005 privind realizarea Ansamblului Arhitectural Catedrala Mântuirii Neamului

În conformitate cu prevederile art. 95 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare cu Propunerea legislativă pentru completarea Ordonanţei de urgenţă a Guvernului nr. 19  din 17/03/2005 privind realizarea Ansamblului Arhitectural Catedrala Mântuirii Neamului, transmis cu adresa PL. - x nr. 394 din 28 iunie 2010. Senatul a respins această iniţiativă legislativă în şedinţa din 23 iunie 2010, în calitate de primă Cameră sesizată.


Sub raport de conţinutul său propunerea legislativă este de competenţa decizională a  Camerei Deputaţilor.
Potrivit prevederilor art. 61 din Regulamentul Camerei Deputaţilor, Comisia a dezbătut propunerea legislativă mai sus menţionată, în şedinţa din  8 septembrie 2010.

Membrii Comisei au analizat iniţiativa legislativă, ţinând cont de avizul favorabil al Consiliului Legislativ nr. 128/19.02. 2010 precum şi de Punctul de vedere al Guvernului nr. 1057 din 19.04.2010, care nu susţine  adoptarea acestei propuneri legislative. 
Sub raport de obiectul şi conţinutul său propunerea legislativă face parte din categoria legilor ordinare.

În urma dezbaterilor membrii Comisiei au hotărât, în unanimitate, avizarea  negativă a propunerii legislative, în acord cu motivaţia expusă în Punctul de vedere al Guvernului.
PREŞEDINTE,

Raluca  TURCAN

